רוז מק'גוון

רוזה אריאנה "רוז" מק'גוון (באנגלית: Rósa Arianna "Rose" McGowan; נולדה ב-5 בספטמבר 1973) היא שחקנית ואקטיביסטית אמריקאית. מק'גוון התפרסמה תחילה בסרט העצמאי "דור מזוין" (1995) ושנה לאחר מכן בזכות תפקידה בתור טייטום ריילי בסרט האימה "צעקה" (1996) זכתה לקהל רב של מעריצים ופרסום מאוד גדול; בנוסף בשנת 2001 התחילה לשחק בתפקידה בתור פייג' מת'יוס (אנ') בסדרת הדרמה העל-טבעית "מכושפות" (2006-2001). מק'גוון נולדה בפירנצה שבאיטליה, להורים אמריקאים. אביה הוא אמן ממוצא בריטי, ואמה היא סופרת ממוצא צרפתי, היו חברים בכת הנוצרית "ילדי האלוהים" (אנ'), ואביה אף ניהל את פעילותו של הארגון באיטליה. מק'גוון בילתה את השנים המוקדמות של חייה בקומונות של הארגון. בזכות עבודתו של אביה האמן, החלה מק'גוון בקריירת דוגמנות בגיל צעיר ואף הופיעה במגזינים, דוגמת ווג-במביני. הוריה התגרשו כשהייתה בת 10, והיא עברה להתגורר אצל סבתה בארצות הברית. בעת שהייתה בת 15 בלבד עברה להתגורר ברשות עצמה. כבר בשנות נעוריה שאפה מק'גוון לקריירה בתחום הקולנוע, אך למדה גם קוסמטיקה כמקצוע נוסף. תפקידה הראשון כשחקנית היה בסרט הקומדיה "העולם על פי קליפורניה מן" ב-1992. בשנת 1995 שיחקה בקומדיה השחורה של גרג אראקי "דור מזוין"; תפקיד אשר זיכה אותה בתשומת לבם של מבקרים ואף במועמדות לפרס אינדפנדנט ספיריט על משחקה, פרס שולי אמנם אבל בהחלט משמעותי עבור השחקנית המתחילה. כתוצאה מכך לוהקה לתפקיד משנה בסרט האימה המצליח "צעקה" בה שיחקה את טייטום ריילי בשנת 1996 וזה התפקיד הגדול ביותר שהיא שיחקה מכיוון שזכתה לפרסום מאוד גדול בזכות התפקיד הזה וקיבלה פרס הדמות הטובה ביותר [[טייטום ריילי]] לשנת 1997 - 2000 . את רוב שנות ה-90 בילתה בהופעות בסרטים הוליוודיים דלי תקציב. ב-1999 זכתה בתפקיד ראשי בסרט קומדיית הנעורים "למות מצחוק". בסרט היא גילמה את קורטני שיין, תלמידת תיכון המנסה לחפות על הריגת חברתה. תפקיד זה זיכה אותה במועמדות לפרס "הרע הטוב ביותר" בטקס פרסי הסרטים של MTV. ב-2001 לוהקה מק'גוון, לתפקיד ראשי בסדרת הטלוויזיה הפופולרית "מכושפות", בתפקיד פייג' מתיוז' - האחות הרביעית, לאחר שקודמתה - שאנן דוהרטי - עזבה את הסדרה. במאי 2005 היא לוהקה לתפקיד הזמרת אן מרגרט במיני סדרה על חייו של אלביס פרסלי שנקראה "אלביס: הטיפוס לצמרת". ב-2006 הופיעה מק'גוון בתפקיד משני בסרט "הדליה השחורה". ב-2007 היא השתתפה בפרויקט "גריינדהאוס" (אנ') (באנגלית: Grindhouse) של הבמאים רוברט רודריגז וקוונטין טרנטינו, והייתה אחת משתי השחקניות היחידות (יחד עם מרלי שלטון) שהשתתפו בשני הסרטים של הפרויקט: "חסין מוות" ו"פלאנט טרור". כחלק מקידום הפרויקט נסעה מק'גוון לפסטיבל קאן ה-60. בזמן יציאתה עם הזמר מרלין מנסון הופיעה מק'גוון בקליפ לשירו "Coma White", וכן הקליטה קולות רקע לשיר "Posthuman". שני השירים הופיעו באלבומו "Mechanical Animals". נוסף על כך, השתתפה מק'גוון בשיר "Superfabulous" עם האמן BT, אשר הופיע באלבום Emotional Technology, וכן בפסקול האחרון לסדרה מכושפות. מק'גוון הביעה התעניינות בהקלטת אלבום משלה. בסדרה "מכושפות" הופיעה מק'גוון בשירה הקלאסי של פגי לי - "Fever". מק'גוון ביצעה שלושה שירים נוספים מהאלבום של פסקול הסרט פלאנט טרור: "You Belong to Me" (גרסת כיסוי לשירו של דין מרטין), "Useless Talent #32" ו-"Two Against the World". בשנות ה-90 המוקדמות, מק'גוון, אז אלמונית יחסית, הייתה מעורבת במשך שנתיים עם גבר שאליו היא מתייחסת כוויליאם, שלטענתה, החל לקנות לה ציוד כושר ומגזיני אופנה במאמץ לשכנע אותה להיות רזה יותר. היא פיתחה הפרעת אכילה במטרה להוריד את משקלה ל-84 פאונד (38 ק"ג) כמו הנשים במגזינים. "מעולם לא הצלחתי לרדת מתחת ל-92 פאונד (42 ק"ג)", כתבה מאוחר יותר. "הרגשתי כמו כישלון." מערכת יחסים זו והפרעת האכילה הסתיימו בתחילת 1993 כאשר מק'גוון פגשה את ברט קנטור (אנ'), בעלים של מועדון הלילה "Dragonfly" בהוליווד. קנטור נדקר למוות בביתו באותו יולי, ומק'גוון הצהירה כי הרצח שלו הותיר אותה "מרוסקת". ההרג נותר בלתי פתור עד היום. למק'גוון הייתה מערכת יחסים בת שלוש שנים וחצי עם זמר הרוק מרילין מנסון. לאחר שהיו מאורסים במשך שנתיים, מק'גוון סיימה את מערכת היחסים ביניהם ב-2001 בשל "הבדלים באורח החיים". לפני צאת הסרטים "פלאנט טרור" ו"חסין מוות"; היו השערות שמק'גוון יצאה עם הבמאי רוברט רודריגז. במאי 2007, הם אישרו את מערכת היחסים ביניהם בזמן שהופיעו יד ביד בפסטיבל קאן. ב-12 באוקטובר 2007, הודיעו השניים על אירוסיהם, ולפי הדיווחים הם נפרדו ב-2 באוקטובר 2009. ביולי 2013, לאחר שנה אחת של זוגיות, מק'גואן התארסה לאמן דייבי דיטייל. הם נישאו ב-12 באוקטובר 2013 בלוס אנג'לס. בפברואר 2016, היא הגישה תביעת גירושין מדיטייל, תוך שהיא מציינת חילוקי דעות בלתי ניתנים לגישור. הגירושין נסגרו מאוחר יותר בנובמבר של אותה שנה. בינואר 2019, מק'גוון נעצרה בגין אישום בסמים בווירג'יניה בנוגע לקוקאין שנמצא בארנקה שהשאירה אחריה בנמל התעופה הבינלאומי וושינגטון דאלס בשנת 2017. היא קיבלה קנס בסך 2,500 דולר ועונש מאסר על תנאי. מק'גוון עברה מניו יורק למקסיקו בתחילת 2020, ונכון לפברואר 2021, היא תושבת קבע במקסיקו ומתגורר בטולום, קינטנה רו. מק'גוון הצהירה שאין לה תוכניות לחזור לארצות הברית. בשנת 2017 מק'גוון סייעה להצית את תנועת המחאה העולמית MeToo# כשהייתה אחת הנשים הראשונות עם משקל כלשהו בתעשייה שיצאה בהאשמות לפרוטוקול נגד המפיק עטוי החרפה הארווי ויינסטין. השחקנית סיפרה כי המפיק רב העוצמה אנס אותה בחדר מלון ולאחר מכן דאג שתוחרם בתעשייה. באוקטובר 2017, הניו יורק טיימס חשף שהיא קיבלה פיצוי של 100,000 דולר ממפיק הקולנוע הארווי ויינסטין ביחס לתקיפה מינית לכאורה ב-1997. נטען כי המפגש התרחש בחדר מלון במהלך פסטיבל סאנדנס. ב-12 באוקטובר 2017, מק'גוון טענה שוויינסטין אנס אותה, וכי אולפני אמזון הפסיקו את הפרויקט שלה לאחר שהתלוננה. באותו יום אמרה מק'גוון שטוויטר השעתה את חשבונה למשך 12 שעות לאחר שצייצה שוב ושוב על התנהגותו המינית של ויינסטין. טוויטר הסבירה שהחשבון של מק'גוון הפר את מדיניות הפרטיות שלו מכיוון שאחד הציוצים שלה כלל מספר טלפון פרטי. ב-7 בפברואר 2018, ג'יל מסיק (אנ'), המנהלת האישית של מק'גוון בזמן האונס לכאורה ב-1997, התאבדה בדירתה בלוס אנג'לס. משפחתה של מסיק האשימה את ויינסטין, את התקשורת, את הציבור ואת מק'גוון במותה. ב-2021 טענה מקג'וון שהקולנוענית והשחקנית ג'ניפר סיבל ניוסם (אנ'), אשתו של מושל קליפורניה גווין ניוסם, ניסתה לשחד אותה כדי להשתיק את הטענות שלה כלפי ויינסטין. הדובר של סיבל ניוסם כינה את הטענות "המצאה מוחלטת". אתר האינטרנט הרשמי של רוז מק'גוון (באנגלית אמריקאית) רוז מק'גוון, ברשת החברתית פייסבוק רוז מק'גוון, ברשת החברתית אקס (טוויטר) רוז מק'גוון, ברשת החברתית אינסטגרם רוז מק'גוון, סרטונים בערוץ היוטיוב רוז מק'גוון, ברשת החברתית Goodreads רוז מק'גוון, במסד הנתונים הקולנועיים IMDb (באנגלית) רוז מק'גוון, באתר "אידיבי", מאגר הידע העברי לקולנוע ישראלי ועולמי רוז מק'גוון, באתר AllMovie (באנגלית) רוז מק'גוון, באתר Rotten Tomatoes (באנגלית) רוז מק'גוון, באתר Metacritic (באנגלית) רוז מק'גוון, במסד הנתונים הקולנועיים KinoPoisk (ברוסית) רוז מק'גוון, באתר סאונדקלאוד (באנגלית) רוז מק'גוון, באתר AllMusic (באנגלית) רוז מק'גוון, באתר MusicBrainz (באנגלית) רוז מק'גוון, באתר Discogs (באנגלית) רוז מק'גוון, באתר Genius עדי שחם, ‏רוז מק'גוון: משחקנית פרובוקטיבית ללוחמת צדק, באתר onlife,‏ 11 בנובמבר 2017 עינב שיף, רובים ושושנים, באתר "ידיעות אחרונות", 27 באפריל 2020